“În temeiul prevederilor art.9 alin. (1) și alin. (4) din Secțiunea a 3-a, Cap.I, Anexa 1C la H.G.nr.722/2016 pentru aprobarea Normelor metodologice de aplicare a unor prevederi din Ordonanța de urgență a Guvernului nr.109/2011 privind guvernanța corporativă a întreprinderilor publice, Ministerul Transporturilor, în calitate de acționar majoritar al Companiei Naționale Administrația Canalelor Navigabile SA, invită Fondul Proprietatea, în calitate de acționar minoritar, la consultări în data de 14.12.2018, ora 11:00, la sediul CN ACN SA din str. Ecluzei nr.1, Agigea, jud. Constanța, având ca subiect conținutul Scrisorii de așteptări pentru perioada 2018-2022 privind selecția consiliului de administrație al Companiei Naționale Administrația Canalelor Navigabile S.A. și directorilor, elaborată în conformitate cu prevederile OUG nr.109/2011 privind guvernanța corporativă a întreprinderilor publice, cu modificările și completările ulterioare și HG nr.722/2016.

Proiectul scrisorii de așteptări pentru perioada 2018-2022 privind selecția consiliului de administrație al Companiei Naționale Administrația Canalelor Navigabile S.A. și directorilor, a fost transmis Fondului Proprietatea prin adresa nr.47152/03.12.2018, de către Direcția Management și Guvernanță Corporativă din cadrul Ministerului Transporturilor.

Punctul de vedere oficial al Fondului Proprietatea poate fi comunicat și în scris Ministerului Transporturilor în atenția Direcției Management și Guvernanță Corporativă.

În caz de neparticipare sau netransmiterii unui punct de vedere se va considera acceptare tacită.”